Accident cu 5 mașini pe Calea Turzii, luni dimineața. Traficul se desfășoară cu dificultate. FOTO
Traficul de luni dimineață din Cluj-Napoca a fost îngreunat în urma unui accident rutier.
Accident pe Calea Turzii/ Foto: Info Trafic Cluj-Napoca - Facebook
Un accident rutier a avut loc, luni dimineață, pe Calea Turzii din Cluj-Napoca.
Potrivit ISU Cluj, în accident au fost implicate 5 mașini.
"Din primele date este o tamponare între 5 autoturisme, fără victime încarcerate", au declarat pentru monitorulcj.ro reprezentanții ISU Cluj.
Traficul se desfășoară cu dificultate.
"Evitați zona Piața Cipariu – Calea Turzii -Zorilor", "De evitat varianta Zorilor-P-ța Cipariu!", au atras atenția șoferii aflați în trafic.
Update, ora 9:07
"Pompierii din cadrul Detașamentului 1 Cluj-Napoca intervin în aceste momente la un accident rutier petrecut pe Calea Turzii. Din primele date, este vorba despre o tamponare între 5 autoturisme. Echipajele operative au găsit la fața locului 8 persoane care au reușit să iasă singure afară din autoturisme. Până acum, o femeie de aproximativ 55 de ani a primit îngrijiri medicale și a fost deja transportată la spital. O altă femeie primește în acest moment îngrijiri medicale. Celelalte persoane nu au solicitat până acum asistență medicală", a transmis ISU Cluj.
Update, ora 10:11
"În urma acestui eveniment rutier a fost transportată o singură persoană la spital", a transmis ISU Cluj.
Citiți monitorulcj.ro și pe Google News
CITEȘTE ȘI: